Stari Košutnjak
<s>Stari Košutnjak je naselje u gradskoj opštini Rakovica, u Beogradu.</s>

<s>Istorija
Prvobitno ime naselja je bilo Železnička kolonija.</s><s>Početkom 20-ih godina prošlog veka, direkcija železnica u Ministarstvu saobraćaja, je pokrenula inicijativu za izgradnju železničke kolonije u dolini Lisičijeg potoka, u Košutnjaku.</s><s>Ministarstvo železnice svojim radnicima pomoglo da dobiju kredite za kupovinu zemljišta i besplatno im prevezlo kamen i betonsko gvožđe za izgradnju kuća.</s><s>Tu priliku je iskoristio veliki broj zaposlenih počev od najsiromašnijih pružnih radnika pa do visoko pozicioniranih savetnika i pomoćnika ministara.</s><s>Za razliku od Stare Rakovice, Košutnjak je veoma rano imao urbanu fizionomiju.</s><s>Već sredinom 30-ih godina 20. veka to je lepo naselje, formiranih i kaldrmisanih ulica, sa pretežno prizemnim, jednospratnim kućama i lepim baštama.</s><s>Od 1927. do 1936. godine napravljeno je 120 kuća, planirana je gradnja crkve.</s>

<s>Saobraćaj
Kroz naselje prolaze linije autobusa 42, koja ga povezuje sa Slavijom u jednom smeru, a u drugom sa naseljem Petlovo brdo, 34 koji ga povezuje sa Dedinjem i železničkom stanicom Beograd centar, i linija tramvaja 3 koji ga povezuje sa naseljem Kneževac u jednom smeru, a u drugom sa Slavijom, Vukovim spomenikom i Omladinskim stadionom u drugom.</s><s>Neposredno blizu nasenja prolaze i linije autobusa 47 (Slavija-Resnik), 48 (Miljakovac 3-Pančevački most), 59 (Slavija-Petlovo brdo), 50 (Ustanička, Voždovac-Banovo brdo), 94 (Novi Beograd/Blok 45-Resnik/Edvarda Griga), 54 (Makiš-Miljakovac 1).</s><s>U neposrednoj blizini se nalazi i železnička stanica u Rakovici.</s>

<s>Izvori</s>

<s>Beogradska naselja</s>

